Women’S Adornment
جیسا کہ پہلے عرض کیا گیا تھا کہ محض زنا کا اندیشہ ہی اس کی وجہ نہیں۔ فرد اور سماج کی نظر اور خیال کو بھی پاکیزہ رکھنا مقصود ہے۔ اس لیے زیب و زینت کر رکھی ہو تو خواتین اسے چھپائیں گی سوائے اس زینت کے جو عام طور پر ظاہر رہتی ہے۔ گریبان کی زینت کو خاص طور پر چھپانے کا حکم ہے۔ عام کپڑوں کو چھپانے کی ضرورت نہیں۔ جب زیور یا کشیدہ کاری وغیرہ کی گئی تو تو گریبان اور سینے پر کی گئی زینت کو چھپایا جائے گا۔ باقی کپڑے ظاہر رکھے جا سکتے ہیں چاہے ان پر زینت کی گئی ہو۔ خواتین دوپٹا یا چادر اوڑھے ہوئے ہوتی ہیں، اسی کو گریبان پر ڈال لینا چاہیے ۔ اس میں کوتاہی ہو جائے تو اللہ سے معافی طلب کرلیں۔ یہ سد ذریعہ کی ہدایت ہیں جن کا مقصد اصل گناہ سے بچانا ہے۔ جب اصل گناہ نہیں ہوا تو اس مین کچھ کوتاہی ہو جائے تو قابل معافی ہو سکتی ہے۔